பன்னாட்டு வடக்கு-தெற்கு போக்குவரத்து வழித்தடம்

பன்னாட்டு வடக்கு-தெற்கு போக்குவரத்து வழித்தடம் (International North–South Transport Corridor (INSTC), இந்தியாவின் மும்பை துறைமுகத்திலிருந்து ஈரான், அசர்பைஜான் வழியாக கடல் மற்றும் நிலம் வழியாக உருசியா நாட்டின் மாஸ்கோ நகரத்துடன் இணைக்கும் 7,200 கிலோ மீட்டர்  (4500 மைல்) கொண்ட வழித்தடமாகும். இவ்வழித்தடத்தில் கப்பல், இரயில் மற்றும் சரக்குந்துகள் மூலம் போக்குவரத்து நடைபெறுகிறது.இந்த வழித்தடத்தின் நோக்கம் மும்பை  துறைமுகம், பந்தர் அப்பாஸ் துறைமுகம் மற்றும் தெகுரான், பந்தர் அன்சைல்,  பக்கூ, அஸ்டராகான், மாஸ்கோ இடையே வணிகச் சரக்குப் போக்குவரத்தை மேம்படுத்துவதே ஆகும். 

வழித்தடத்தின் நோக்கம்
முன்னர் இந்தியாவிற்கும், உருசியாவிற்கும் இடையே சுயஸ் கால்வாய் வழியாக வணிகப் போக்குவர்த்து நடைபெற்றது. இப்புதிய வழித்தடத்தினால்  பயண நேரம் மற்றும் எரிபொருள் செலவு வெகுவாக குறைகிறது. இவ்வழித்தடத்தில் அரபுக் கடல், பாரசீக வளைகுடா மற்றும் காஸ்பியன் கடல்கள் வழியாக கப்பல் போக்குவரத்தும், நிலப்பகுதிகளில் இரயில்வே மற்றும் நெடுஞ்சாலைகள்  பயன்படுத்தப்படவுள்ளது. 

பன்னாட்டு வடக்கு-தெற்கு போக்குவரத்து  வழித்தடத்தில் மும்பை-மாஸ்கோ இடையே, பந்தர் அப்பாஸ்,  பக்கூ வழியாக முதல் சோதனை ஓட்டம் 2014ல் நடைபெற்றது. இரண்டாவது சோதனை ஓட்டம் மும்பை-அஸ்டராகான் இடையே, பந்தர் அப்பாஸ், தெகுரான் மற்றும் பந்தர் அஞ்சலி வழியாக நடைபெற்றது.  இச்சோதனை ஓட்டங்கள் மூலம் போக்குவரத்துச் செலவு 15 டன்னுக்கு 2,500 அமெரிக்க டாலர் குறைவதாக மதிப்பிடப்பட்டது. 

இவ்வழித்தடத் திட்டத்திற்கு 16 மே 2002 அன்று உருசியா, ஈரான் மற்றும் இந்தியா 16 மே 2002 அன்று ஒப்பந்தம் செய்து கொண்டது.Tembarai Krishnamachari, Rajesh. "Entente Tri-parti : Triangular Alliances Involving India", South Asia Analysis Group, Paper 829, Nov 2003.

பன்னாட்டு வடக்கு-தெற்கு போக்குவரத்து வழித்தடத்தை வளைகுடா நாடுகள் மற்றும் நடு ஆசியா நாடுகளிடையே நடைமுறைப்படுத்த  அசுகாபாத் ஒப்பந்ததம் ஏற்பட்டது.. இந்த ஒப்பந்தத்தில் கையெழுத்திட்ட நாடுகள் உருசியா,  இந்தியா (2018),   இரான் (2011), ஓமன் (2018), துருக்மெனிஸ்தான் (2011), உஸ்பெகிஸ்தான் (2011), கசக்ஸ்தான் (2015). இவ்வழித்தடம் இந்தியா,  பாரசீக வளைகுடா வழியாக நடு ஆசியா நாடுகள் மற்றும் ஐரோப்பா, குறிப்பாக உருசியா இடையே சரக்குப் போக்குவரத்து நடைபெறும். 

இவ்வழித்தடத்தில் முதன் முறையாக  உருசியாவின் புனித பீட்டர்ஸ்பர்க் நகரத்திலிருந்து, ஈரானின் பந்தர் அப்பாஸ் துறைமுகம் வழியாக இந்தியாவின் மும்பை துறைமுகத்திற்கு சூன், 2024 இறுதியில் நிலக்கரி கொண்டுவரப்பட்டது.First-Ever: Russian Coal To Reach India In Train Via International North-South Transport Corridor

வழித்தடத்தின் உறுப்பு நாடுகள்

 'உறுப்பினர்கள்' — , , , , , , , , , , , , . 
 பார்வையாளர்கள் — .

மேற்கோள்கள்

 வெளி இணைப்புகள் 

பகுப்பு:பொருளாதார முறைமைகள்
பன்னாட்டுப் போக்குவரத்து வழித்தடங்கள்